Ku dyondza ririmi swi nga ha tlhela swi pfanganisiwa hi ku tirhisa mikongomelo. Ku tirhisa nkongomelo swi endla leswaku mudyondzi a kota ku aka ntivo-marito lowu fambelanaka na nhlokomhaka. Ringeta u tlakuse matrasi a hlometela exikarhi ka wona na mubedwa. A nghenisa voko, a mbambela. A ku nga ri na nchumu. U hlometele ehansi ka mubedwa. A ku ri na xibokisana xo endliwa hi mapulangi. Mbilu yakwe yi sungule ku ba hi swigingi swa nyanyuko. U koke xibokisana lexiya, mbilu yakwe yi ri karhi yi hima hi swigingi swa mangava endzeni ka xifuva xakwe. A a tibyela leswaku kumbe ntirho lowu a wu ta olova ku tlula leswi a a swi ehleketekise xiswona ekusunguleni. Xibokisana xa kona a xi lo hliki, hi ritshuri ni thyaka ra malembe ni malembe. Shivambu u tive no tibyela leswaku ritshuri ra khale a ri ri na muhlovo wo saseka hakunene! U pfule xibokisana lexiya khwatsi, ivi a hoxa mahlo yakwe endzeni ka xona. A ku nga vonaki nchumu. U hoxe na voko rakwe, a hangunuxela moya. Nikisi! Leswi swi n'wi hlamarisile swinene.